《双剑峰》
宋代·黄诰

泻成神剑倚双峰，天地为炉造化工。
万丈虹霓连碧落，一声霹雳走丰隆。
拂开岚障千山秀，削尽妖魔六宇空。
应笑镆铘为小器，延平津上合雌雄。

作者简介：宋平江人，字君谟。神宗熙宁三年进士。为长沙簿。章惇开梅山，请增税役，诰力请罢之。调知益阳县。哲宗绍圣二年，除知歙州，创建学舍，谕父老送子弟入学。官至太府卿。